open-index/open-wikipedia-markdown huggingface dataset:
Kyyjärven kirjasto

**Kyyjärven kirjasto** on Kyyjärven kirkonkylässä toimiva yleinen kirjasto. Kunnankirjasto on perustettu vuonna 1946. Vuonna 2018 aloitettu omatoimikäyttö on laajentanut kirjaston aukioloaukoja merkittävästi.

Kyyjärven kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat kirjastokimpan jäsenkuntien asukkaiden käytettävissä. 

## Lähteet
Lyhytkestoinen psykoosi

**Lyhytkestoinen psykoosi** on vuorokaudesta kuukauteen kestävä ohimenevä psykoosi, joka ilmenee harhaluuloisuutena, aistiharhoina tai puheen tai käytöksen hajanaisuutena. Tilan kesto erottaa sen skitsofreniformisesta häiriöstä ja skitsofreniasta. Lyhytkestoiseen psykoosiin sairastuneen toimintakyky palaa psykoosin jälkeen ennalleen, mutta tila saattaa uusiutua myöhemmin.

Usein lyhytkestoiseen psykoosiin sairastunut on kokenut ennen psykoosivaihetta voimakasta stressiä tai traumaattisen tapahtuman. Lyhytkestoinen psykoosi onkin tavallista yleisempi erityisen stressaavissa olosuhteissa elävillä populaatioilla, kuten pakolaisilla ja maanjäristysten uhreilla. Lyhytkestoinen psykoosi on silti harvinainen, ja suomalaista väestöä tutkittaessa havaittiin sen esiintyvyydeksi 0,05 %. Kehitysmaissa häiriöllä on todettu korkeampia ilmaantuvuuksia kuin kehittyneissä maissa. Lyhytkestoisen psykoosin on katsottu olevan naisilla yleisempi kuin miehillä. Sillä on tavallista suurempi esiintyvyys persoonallisuus- tai mielialahäiriöistä kärsivillä. Lapsivuodepsykoosi on eräs lyhytkestoisen psykoosin muoto. Oirekuvaltaan vastaava tila voi johtua myös päihteistä.

## Lähteet
Petra von Hellens

**Petra Henriikka von Hellens Wallis-Brown** (s. 8. syyskuuta 1973) on suomalainen yritysjohtaja ja entinen missi. Vuonna 1992 hän voitti Suomen Neito -tittelin ja sijoittui viidenneksi Miss Maailma -kilpailussa. Vuonna 1994 hän ylsi Miss Suomi -kilpailun ensimmäiseksi perintöprinsessaksi.

Missivuosien jälkeen von Hellens opiskeli kauppatieteitä Australiassa ja perusti siellä perheen eteläafrikkalaisen Michael Wallis-Brownin kanssa. Hänellä on kaksi lasta (s. 2001 ja 2004). Nykyisin hän toimii Kaarinassa eläinrehujen lisäaineita tuottavan, sukunsa perheyrityksen Bioprotonin Euroopan-tytäryhtiön toimitusjohtajana. Yrityksellä on toimintaa myös Australiassa. 

Petra von Hellens kuuluu von Hellensin aatelissukuun. Hänen äitinsä on Turun kauppakorkeakoulun ja australialaisen Griffith Universityn tietojenkäsittelyn professori Liisa von Hellens o.s. Valtakari (s. 1948).

## Lähteet
Öystilä

**Öystilä** on sukunimi, joka on muun muassa seuraavilla suomalaisilla henkilöillä:

*Jessica Öystilä, näyttelijä
*Jouko Öystilä (1952–2024), jääkiekkoilija.
Matti Niemi (kauppaneuvos)

**Matti Olavi Niemi** (s. 18. helmikuuta 1955 Hämeenlinna) on suomalainen yritysjohtaja ja osuustoimintavaikuttaja, joka on saanut kauppaneuvoksen arvonimen.

Niemi syntyi insinööri Olavi Niemen ja toimistovirkailija Ulla-Maija Väisäsen perheeseen ja avioitui 1979 kasvatustieteiden maisteri Sirkka Salosen kanssa. Ylioppilaaksi Niemi tuli Hyvinkään yhteiskoulusta 1974 ja suoritti opintoja Helsingin teknillisessä opistossa 1976–1977, mutta valmistui kauppatieteiden maisteriksi Helsingin kauppakorkeakoulusta 1982. Hän on suorittanut myös useita kotimaisia ja kansainvälisiä liikkeenjohdon koulutuksia. Niemi teki harjoittelijan ja kesätyöntekijän tehtäviä 1970–1978, oli Oy Fiskars Ab:n reskontran hoitaja 1979, Liiketaloustieteellisen tutkimuslaitoksen tutkija 1980–1982 ja Helsingin Osuuskaupan kenttäkoulutettava 1982–1984.

Sokos-halli-ryhmän myyntipäällikkö Niemi oli 1984–1985 ja ryhmäpäällikkö 1985–1987, Oy Ässä-Market Ab:n markkinointijohtaja 1987–1989, Helsingin Osuuskaupan kehitysjohtaja 1989–1994, talousjohtaja, toimitusjohtajan sijainen 1995–1999, varatoimitusjohtaja 1999–2004, hallituksen sihteeri 1993–1998, hallintoneuvoston sihteeri 1995–1998 ja hallituksen jäsen 1998–2003. Helsingin Osuuskauppa Elannon varatoimitusjohtaja hän oli 2004–2007 ja työskenteli sitten yrityksen toimitusjohtajana vuoden 2017 loppuun asti. Kauppaneuvoksen arvonimen 2014 saaneella Niemellä on ollut myös useita luottamus- ja asiantuntijatehtäviä.

## Lähteet
Trondheimsveien

**Trondheimsveien** on Oslossa sijaitseva katu, joka alkaa Akerselvan ylittävältä Nybrua-sillalta, kulkee Grünerløkkan kaupunginosan läpi ja jatkuu osana valtatietä 4 Oslon kaupunginrajalle saakka. Kadun kokonaispituus yli 13 kilometriä. Sitä pitkin liikennöivät myös raitiovaunut.
## Kuvia

Schous Brewery, Oslo.jpg|Trondheimsveien 2: entinen Schous Bryggeri -panimo. Edustalla Ruth Reesen mukaan nimetty aukio, kuvan vasemmasta reunasta alkaa Thorvald Meyers gate.
Trondheimsveien 5ab id 164296.jpg|Trondheimsveien 5: entinen Akers Sparebankin konttori vuodelta 1901, nykyisin asuin- ja ravintolakäytössä.
Trondheimsveien 5c id 164296.jpg|Trondheimsveien 5: entinen Akerin kunnantalo 1940-luvun alusta. Julkisivussa on koristeena Akerin kunnanvaakuna sekä sen neljän pitäjän tunnukset.
Aksisehuset i Trondheimsveien 30.JPG|Trondheimsveien 30: Aksisehuset, joka toimi alun perin eräiden kaupunkiin tuotavien tavaroiden aksiisimaksun keräämispaikkana. Rakennus valmistui 1830-luvulla ja ehti toimia tehtävässään vain muutaman vuoden, ennen kuin vero lakkautettiin.
07trondheimsveien trikk efn.jpg|Raitiovaunu Trondheimsveienillä.
Trondheimsveien, Linderud mot Veitvet.jpg|Trondheimsveien on loppupäästään osa valtatietä 4.

## Lähteet

## Aiheesta muualla
Ilmarinen (Lieto)

**Ilmarinen** on kylä Liedon kaupungin länsiosissa, lähellä Turun rajaa. Ilmaristen asukasluku on noin 2 200 ihmistä, joista 49 % on naisia ja 51 % miehiä. Ilmaristen postinumero on 21350. Asukkaiden keski-ikä on 40 vuotta. 

Ensimmäinen maininta kylästä on vuodelta 1418. Ilmaristen alueen kattaneen rekisterikylän nimenä on ollut myös Harviainen.

## Maantiede
Ilmarinen sijaitsee Aurajoen länsipuolella eli vastakkaisella puolella jokea kuin Liedon kirkonkylä. Ilmarinen on jaettu muutamiin alueisiin, kuten Halmelaan, Tastoon, Tastonmetsään ja Kanahakaan. Turun suunnassa lähinnä Lounaaseen sijaitsee Metsämäki. Ilmarisista pohjoiseen sijaitsevat Liedon Rauhakylä ja Turun Jäkärlä.

## Liikenne
Ilmaristen halki kulkee Seututie 222 Vanhana Tampereentienä. Tie on osa historiallista Varkaantietä, joka hyväksyttiin matkailutieksi vuonna 2021 nimellä Aurajoentie.

## Palvelut
Ilmarisissa sijaitsevat muun muassa Ilmaristen koulu, thai-grilliravintola Taste of Thai sekä K-Market. Vääntelän kylän suunnalla sijaitsee juhla- ja majoituspaikka Ilmaristen matkailutila.

## Lähteet
Hiidenjärvi

**Hiidenjärvi** voi tarkoittaa seuraavia:

* Hiidenjärvi, järvi Hankasalmella
* Hiidenjärvi, järvi Jyväskylässä
* Hiidenjärvi, järvi Kivijärvellä
* Hiidenjärvi, *Kaunistonjärvi*, järvi Kuusamossa
* Hiidenjärvi, järvi Rautjärvellä
* Hiidenjärvi, järvi Sotkamossa
* Hiidenjärvi, järvi Suomussalmella
* Hiidenjärvi, järvi Tuusniemellä.
Runar C. Öhman

**Runar Carl Öhman** (2. huhtikuuta 1884 Loviisa - 26. helmikuuta 1966 Pietarsaari) oli suomalainen lääkäri. 

## Elämä
Runar C. Öhmanin vanhemmat olivat kaupunginlääkäri Georg Öhman (1850-1897) ja Karin Hackzell (1861-1940). Hän kirjoitti ylioppilaaksi Porvoon lyseosta 1903 ja suoritti lääketieteen kandidaatin tutkinnon Helsingin yliopistossa 1910. Vuosina 1913-1915 Öhman työskenteli Ylimarkun, Korsnäsin ja Pirttikylän kunnanlääkärinä, jonka jälkeen hän oli Pietarsaaressa Malmin sairaalan alilääkäri 1915–1917 ja ylilääkäri 1917–1954. Öhman toimi myös Östanlidin ja Pörkenäsin parantoloiden lääkärinä. Öhman väitteli lääketieteen ja kirurgian tohtoriksi 1927 ja sai professorin arvonimen 1953. Kesäkuussa 1946 Öhman leikkasi marsalkka C. G. E. Mannerheimin äkillisesti puhjenneen hengenvaarallisen mahahaavan tämän ollessa vierailulla Pietarsaaressa.

Opiskeluvuosinaan Öhman vaikutti sosialidemokraattisessa työväenliikkeessä. Hän kuului Helsingissä toimineeseen ruotsinkielisten intellektuellien ryhmään, jotka muun muassa toimittivat *[[Arbetaren]]*-, *[[Social-Demokraten]]*- ja  *[[Folktribunen]]*-lehtiä. Kirjoittaessaan Öhman käytti myös nimimerkkiä "Rax". 1910-luvun alussa hän muodosti Turussa ilmestyneen *[[Arbetet]]in* Helsingin toimituksen yhdessä K. H. Wiikin ja Ivar Hörhammerin kanssa. Vuonna 1913 Öhman jätti työväenliikkeen siirtyessään kunnanlääkäriksi Pohjanmaalle. Myöhemmin Öhman oli RKP:n edustajana Pietarsaaren kaupunginvaltuustossa vuosina 1917-1954. Hän oli myös viidesti presidentin valitsijamiehenä vuodesta 1937 lähtien.

## Perhe
Runar C. Öhmanin puoliso oli Hedvig Iverus (1884-1970). Pariskunnalla oli kolme lasta. Öhmanin veli oli eläinlääkintäeversti Georg Öhman.

## Teokset
*

## Lähteet
Pihtiputaan kirjasto

**Pihtiputaan kirjasto** on Pihtiputaan kirkonkylässä toimiva yleinen kirjasto. Se on perustettu vuonna 1878. Nykyisen kirjastorakennuksen (1990) suunnitteli arkkitehti Caj Michael. Omatoimikäytön vuoksi kirjastolla on laajat aukioloajat.

Pihtiputaan kirjasto on muodostanut naapurikunnan Viitasaaren kirjaston kanssa yhteisen Wiitaunioinin kirjastoksi kutsutun aluekirjaston. Tällä aluekirjastolla on kirjastotilat molemmissa kunnissa ja se ylläpitää yhteistä kirjastoautoa, joka on vuodesta 2007 lähtien kiertänyt kuntien alueilla. Kirjastoautoa on käytetty kyläkiertueiden tukikohtana. Kunnat ovat kouluttaneet kirjastokummeja, jotka auttavat ikäihmisiä kirjastopalveluiden käytössä ja saatavuudessa sekä muissa hyvinvointipalveluissa. 

Pihtiputaan kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin. Sen laajemmat kokoelmat ja palvelut ovat kirjastokimpan jäsenkuntien asukkaiden käytettävissä. 

## Lähteet
William Christopher Zeise

**William Christopher Zeise** (1789–1847) oli tanskalainen kemisti.

Zeise väitteli vuonna 1817 tohtoriksi. Väitöskirjassa hän käsittelee alkalien vaikutuksia sokereihin. Zeise teki kokeet isänsä apteekissa Slagelsessa.

Zeisestä tuli vuonna 1820 Hans Christian Ørstedin apulainen ja kemian harjoitustöiden ohjaaja Kööpenhaminan yliopiston Nørregadeen juuri perustettuun kemian laboratorioon. Vuonna 1822 Zeisesta tuli ylimääräinen professori, ja hän oli ensimmäinen tanskalainen professori, jonka työtehtäviin kuului kemian laboratorio-opetus. Vuodesta 1829 alkaen Zeise toimi myös Polyteknillisen korkeakoulun opettajana.

Zeise valmisti vuonna 1822 kaliumetyyliksantaattia mutta keskittyi seuraavina vuosina orgaanisten rikkiyhdisteiden tutkimukseen. Vuonna 1834 hän löysi tiolit, jotka ovat alkoholien kaltaisia yhdisteitä, mutta niiden funktionaalisen ryhmän hapen paikalla onkin rikki. Zeise tutki myös organometalliyhdisteitä, ja vuonna 1827 löydetyt uudet platinayhdisteet nimettiin myöhemmin hänen mukaansa Zeisen suolaksi ja Zeisen dimeeriksi. Kaiken kaikkiaan Zeise työskenteli paljon orgaanisten aineiden analyysimenetelmien kehittämisen parissa ja piti aiheesta monia luentoja. Vuonna 1829 Zeise kirjoitti laajan kemian perusteiden teoksen.

## Lähteet
Juha Rintamäki

**Juha Rintamäki** (s. 1969 Lapua) on Suomen opetus- ja kulttuuriministeriön ylijohtaja. 

Rintamäki aloitti kulttuuri- ja taidepolitiikan ylijohtajana vuoden 2026 alusta. Ennen sitä hän on toiminut Helsingin seurakuntayhtymän johtajana vuodesta 2017 lähtien. Suomen ev.lut kirkossa hän on työskenneli myös vuodesta 2010 lähtien Lauttasaaren seurakunnan kirkkoherrana. Koulutukseltaan Rintamäki on teologian maisteri. 

Vuosina 2003–2010 Rintamäki toimi Lontoon merimieskirkon johtajana sekä ennen Lontooseen siirtymistä Lauttasaaren seurakunnan seurakuntapastorina. Suomen ev.lut. kirkon lisäksi Rintamäki on työskennellyt neljä vuotta opetusministeriössä suunnittelijana, ylitarkastajana ja kulttuuriasiainneuvoksena vuosina 1999–2003. Rintamäen nimitystä ylijohtajaksi pidettiin poliittisena virkanimityksenä, jossa hakijoiden vertailua ei ole pidetty kovin tärkeänä.

Nuorena Rintamäki on toiminut vuosina 1994–1997 Kokoomusnuorten puheenjohtajana. Hän on ollut ehdolla Eduskuntaan vuosina 1995 ja 1999. Vuosina 1995–1999 Rintamäki toimi Kansallisen Kokoomuksen varapuheenjohtajana. Hän on ollut kotikuntansa Lapuan kaupunginvaltuutettu sekä kahden lautakunnan vapaa-ajanlautakunnan ja sivistyslautakunnan puheenjohtajana. Hänellä on ollut maakunnallisia luottamustehtäviä.

## Lähteet
Vuoden Tiedekynä -palkinto

**Vuoden Tiedekynä -palkinto** on Koneen Säätiön vuosittain myöntämä palkinto tieteelliselle kirjoitukselle, jossa on käytetty suomen kieltä erityisen ansiokkaasti. Palkinnolla halutaan edistää suomenkielistä tieteellistä kirjoittamista ja nostaa sen arvostusta. Se myönnetään vuorovuosin humanistisen, yhteiskuntatieteen ja ympäristöntutkimuksen alan kirjoittajalle tai kirjoittajille. Palkinnon arvo on 25&nbsp;000 euroa ja se on yksi suurimpia tieteellisen kirjoittamisen palkintoja Suomessa.

## Palkitut

## Lähteet
Jussi Kekkonen (yritysjohtaja)

**Jussi Kekkonen** (s. 1976) on suomalainen yritysjohtaja ja politiikan taustavaikuttaja. Kekkonen on Suomen suurimman lobbaritalo Milttonin osakas.

Kekkonen toimi vuonna 2000 Kokoomuksen Nuorten Liiton puheenjohtajana. Kekkonen toimi vuodesta 1997 kokoomusnuorten liittohallituksessa sekä liiton työryhmissä. Lisäksi Kekkonen toimi vuosina 1997–1999 kokoomuksen eduskuntaryhmän työryhmäsihteerinä ja va. suunnittelusihteerinä vuonna 1999.

Kekkonen on toiminut vuosina 2007–2012 valtiovarainministeri ja pääministeri Jyrki Kataisen poliittisena erityisavustajana, vuosina 2000–2002 liikenne- ja viestintäministeri Olli-Pekka Heinosen erityisavustajana. Vuosina 2005–2007 Kekkonen vastasi kokoomuksen eduskuntaryhmän viestinnästä ja vuoden 2006 presidentinvaaleissa hän toimi Sauli Niinistön tiedotusvastaavana.

Kekkonen toimi Miltton-konsernin vaikuttajaviestinnästä vastanneen Miltton Networksin toimitusjohtajana vuosina 2012–2016, minkä jälkeen hän siirtyi yrityksen hallituksen puheenjohtajaksi. 

## Lähteet
Ilkka Oksala

**Ilkka Oksala** (s. 1965) on suomalainen järjestöjohtaja ja politiikan taustavaikuttaja. Oksala on työskennellyt vuodesta 2014 lähtien Elinkeinoelämän keskusliiton Työelämä-vastuualueen johtajana. Aikaisemmin Oksala on työskennellyt Apteekkariliiton toimitusjohtajana vuosina 2010–2014. Oksala toimi vuosina 2007–2010 peruspalveluministeri Paula Risikon valtiosihteerinä ja vuosina 1995–1998 puolustusministeri Anneli Tainan erityisavustajana. Kokoomuksen eduskuntaryhmän pääsihteerinä Oksala toimi vuosina 2001–2007 ja sosiaali- ja terveysministeriön neuvottelevana virkamiehenä vuosina 1999–2001. Koulutukseltaan Oksala on oikeustieteen kandidaatti. Vuosina 1990–1991 Oksala toimi kokoomusnuorten puheenjohtajana.

## Lähteet
Gösta Adrian-Nilsson

**Gösta Adrian-Nilsson** (tunnettu kirjainlyhenteellä **GAN**; 2. huhtikuuta 1884 Lund – 29. maaliskuuta 1965 Tukholma) oli ruotsalainen taidemaalari. Hän teki 1910-luvun alussa opintomatkan Saksaan. Siellä hän tutustui ekspressionismiin, futurismiin ja kubismiin, joita yhdisti omissa maalauksissaan. Myöhemmin hän omaksui myös surrealismin ja 1950-luvulla oli yksi konstruktivismin uranuurtajia Ruotsissa. Maalaamisen ohella Adrian-Nilsson kirjoitti muun muassa novelleja ja taidekritiikkejä.
## Lähteet

## Aiheesta muualla
Bioproton

**Bioproton** on suomalais-australialainen entsyymejä ja muita eläinrehujen lisäaineita kehittävä ja tuottava yritys. Se perustettiin Suomessa vuonna 1984 ja muutti toimintansa Australiaan vuonna 1993. Yrityksen tuotteita käytetään lihan, kananmunien ja maidon tuotannossa sekä kalankasvatuksessa. Yrityksen tehtaat sijaitsevat Queenslandin osavaltion Brisbanessa ja Suomen Kaarinassa, ja sen tuotteita myydään ympäri maailman. Yrityksen toimitusjohtaja on suomalainen Henrik von Hellens, ja yrityksen Euroopan-tytäryhtiötä johtaa Kaarinassa Petra von Hellens.

Bioproton tekee tutkimusyhteistyötä muun muassa Queenslandin yliopiston kanssa.

## Lähteet
Tapparan SM-sarjakausi 1973–1974

**[[Tappara|Tapparan]] SM-sarjakausi 1973-74** alkoi todella huonosti, Tappara sai ensimmäisistä kuudesta pelistä vain yhden voiton, mutta parani loppua kohden. Tapparan huono kauden avaus vei Tapparalta mestaruuden. Kaudella Tappara sai 36 ottelusta, 23 voittoa ja 10 häviötä, saaden kasaan 49 pistettä, sijoittuen 2 sijalle, voittaen hopeaa. Mestaruuden voitti HIFK vain 4 pisteen erolla. Tapparan kauden paras tehomies oli Martti Jarkko 27+15=42.

## Sarjataulukko

## Lähteet
Marke Ahonen

**Marke Ahonen** (s. 1977) on suomalainen antiikintutkija, tietokirjailija ja suomentaja. Hän on klassillisen filologian dosentti Helsingin yliopistossa. Kesästä 2023 lähtien hän on opettanut Helsingin yliopistossa muinaiskreikkaa. Hän on Suomen ainoa Kreikan kielen ja kirjallisuuden yliopistolehtori.

Ahonen on opiskellut klassillista filologiaa Helsingin yliopistossa. Hän väitteli tohtoriksi vuonna 2008 Kreikan kielestä ja kirjallisuudesta aiheenaan antiikin filosofien käsitykset mielen sairauksista. Hänelle myönnettiin yliopiston väitöskirjapalkinto 2009. Koneen Säätiö palkitsi hänet kolmen muun ohella vuonna 2010 ensimmäistä kertaa jaetulla Vuoden Tiedekynä -palkinnolla *[[Niin & näin]]* -lehdessä julkaistusta artikkelista ”Antiikin fysiognomia”. Vuonna 2021 Ahoselle myönnettiin tiedonjulkistamisen valtionpalkinto teoksesta *Oopiumia ja ajatusharjoituksia: Kirjoituksia antiikin lääketieteestä ja filosofiasta*.

## Julkaisuja
* 
* 

;Suomennoksia
* 
* 
* 
* 
* 

## Lähteet

## Aiheesta muualla
* Marke Ahonen Helsingin yliopiston tutkimusportaalissa
* Marke Ahonen Kalle Haatasen radio-ohjelmassa Hippokrateesta Yle Areena. 19.1.2022.
Rood

**Rood** tai **rood of land** on englantilainen pinta-alan mitta. Se on ¼ eekkeriä eli 1&thinsp;011,6 neliömetriä.

## Lähteet

## Aiheesta muualla
Sergio Sollima

**Sergio Sollima** (17. huhtikuuta 1921 Rooma, Italia – 1. heinäkuuta 2015 Rooma, Italia) oli italialainen elokuvaohjaaja ja -käsikirjoittaja. Hän on tehnyt spagettiwesterneja ja merirosvo Sandokanista kertovan televisiosarjan. Hän työskenteli uransa aikana myös ainakin miekka ja sandaali -elokuvien, vakoiluelokuvien ja rikoselokuvien parissa. Hänen elokuvissaan on usein vasemmistolaisia poliittisia teemoja.

## Filmografia

## Lähteet

## Aiheesta muualla
* 
*
Fredrik Guseff

**Fredrik Guseff** (s. 1980 Kemiö) on suomalainen poliitikko Suomen ruotsalaisesta kansanpuolueesta. Hän on toiminut vuodesta 2016 lähtien RKP:n puoluesihteerinä.

Guseff on kotoisin Kemiönsaaren Vestlaxista, josta hänen äitinsä suku on kotoisin. Guseff on toiminut Kemiön kunnanvaltuutettuna kaksi kautta vuosina 2001–2008. Guseff on ollut RKP:n ehdokas eduskuntavaaleissa 2003.

## Lähteet
Tapparan SM-sarjakausi 1972–1973

**Tapparan SM-sarjakausi 1972-73** aloitti jakson Tapparan historiassa, milloinka Tappara hallitsi Suomalaista kiekkoa, aina 1980 luvun loppuun saakka. 1970 luvun alussa Tapparan päävalmentajaksi alkanut vanha Tappara legendan Kalevi Nummisen  valmennus alkoi tuottaa tulosta. Kaudella 1972-73 ei enää pelattu ylempää- ja alempaa loppusarjaa, vaan kaikki joukkueet pelasivat toisiaan vasten neljä kertaa. Kauden päätteeksi Tappara voitti pronssia, voittaneensa 36 ottelusta 24 ja hävinneensä 9 ottelua, keräten 51 pistettä. SM-sarjakauden kolme parasta joukkuetta olivat ylivoimaisia, sillä 4 sijalle sijoittunut Tampereen Ilves sai kaudella 39 pistettä, eli 3 sijan ja 4 sijan piste ero oli 12 pistettä. Mestaruuden voitti Jokerit 61 pisteellä. Tapparan paras tehomies oli Keijo Järvinen 21+23=44. 

## Sarjataulukko

## Lähteet
Tapparan SM-sarjakausi 1974–1975

**Tapparan SM-sarjakausi 1974–75** oli täydellinen kausi, täysin Tapparan dominointia. Tappara voitti viimeisen SM-sarjakauden täysin ylivoimaisesti. Tappara voitti 36 ottelusta 26, ja hävisi vain 3 kertaa. Tappara sai kaudella yhteensä 59 pistettä, joka oli 11 pistettä enemmän kuin 2 sijalla olleen HIFK:n pisteet. Tappara sai aikaan myös 7 ottelun kestävän voitto putkeen, kauden viimeisissä peleissä. Tappara teki kaudella 200 maalia ja päästi vain 98 maalia. Tappara oli niin ylivoimainen kaudella, että he menivät pariin viimeisimpään vieraspeliin linja-autolla, jonka kylkeen oltiin kirjotettu isosti "Mestarit tulevat!". Tapparan kauden paras tehomies oli Jukka Alkula 26+20=46. 

## Sarjataulukko

## Lähteet
Työläiskynäilijäin ja -kuvaajain liitto

**Työläiskynäilijäin ja -kuvaajain liitto Yhteisvoima** (**TKL Yhteisvoima**) oli vusina 1928-1930 ja 1945-1946 Suomessa toiminut kommunistinen kirjoittajaliitto.

Syyskuussa 1928 perustetun järjestön tavoitteeksi ilmoitettiin työläiskynäilijäin ja -piirtäjien yhteisten pyrkimysten edistäminen. Lisäksi sen tehtäviin kuului opastus- ja neuvontatyö sekä kustannustoiminta. Opintokerhoihin ja kirjallisuuden levittämiseen keskittyneestä Työväen Sivistysliitosta poiketen TKL Yhteisvoima ajoi lähinnä aktiivisten kirjoittajien asioita. Liiton sihteeriksi valittiin Otto Oinonen. TKL Yhteisvoiman toiminta loppui vuonna 1930 voimaan tulleiden kommunistilakien myötä.

Järjestön toiminta käynnistyi uudelleen jatkosodan jälkeen, jolloin kommunistiset järjestöt laillistettiin. Vuoden 1946 liittokokouksessa puheenjohtajaksi valittiin Erkki Roiha ja liittotoimikuntaan muun muassa Elli Parkkari, Sulo Kivinen ja Betty Peltonen. Jäseniä oli tuolloin yli sata.

## Julkaisuja
*

## Lähteet
Batnan maakunta

**Batnan maakunta** eli wilaya on hallintoalue Algerian koillisosassa. Sen keskus on Batnan kaupunki. Maakunnan pinta-ala on 12&nbsp;038,76 neliökilometriä. Asukkaita on 1&nbsp;307&nbsp;000 henkeä (vuonna 2017, arvio).

Batnan maakunta rajoittuu pohjoisessa Sétifin, Milan ja Oum El Bouaghin, idässä Khenchelan, etelässä Biskran ja lännessä M’Silan maakuntiin. Maisemaa leimaavat Atlasvuoret ja ylätasangot. Vuotuinen sademäärä on 210 millimetriä.

Maakunta jakautuu hallinnollisesti 21 piirikuntaan eli daïraan, joihin kuuluu 61 kuntaa. Piirikuntien keskukset ovat Aïn Djasser, Aïn Touta, Arris, Barika, Batna, Bouzina, Chemora, Djezzar, El Madher, Ichemoul, Menaa, Merouana, N’Gaous, Ouled Si Slimane, Ras El Aioun, Seggana, Seriana, Tazoult, Theniet El Abed, Timgad ja T’Kout.

Batnan kautta kulkevat maantiet RN3, RN31 ja RN77 sekä rautatie. Sen pohjoispuolella sijaitsee Mostepha Ben Boulaidin kansainvälinen lentoasema. Batnassa toimii kaksi yliopistoa ja Barikassa yliopistokeskus.

Nähtävyyksiä ovat Numidian kuninkaiden mausoleumi Madghacen, roomalaisajan rauniot kuten Timgad, Lambaesis ja Diana veteranorum, varhaiskeskiaikainen Tobnan rauniokaupunki, Ghoufin solat ja kanjonit, M’Doukelin linnoitetut kylät, Belezman kansallispuisto, setrimetsät ja yli 2&nbsp;300 metriä korkea Djebel Chélia -vuori.

## Lähteet
Eero Häkli

**Eero Matti Häkli** (27. helmikuuta 1930 Kaukola – 24. maaliskuuta 1982 Helsinki) oli suomalainen valtiotieteen maisteri ja yritysjohtaja. Ennen kaikkea hän tuli tunnetuksi torniolaisen tekstiiliteollisuuden 1960- ja 1970-luvun suuruudenaikojen johtavana toimijana.

Eero Häkli valmistui valtiotieteen kandidaatiksi 1954 ja maisteriksi 1956 Helsingin yliopistosta. Häkli toimi vuoden 1956 valtiotieteellisen tiedekunnan promootion gratistina. Vuosina 1958-1959 Häkli vieriali ASLA-stipendiaattina Yhdysvalloissa opiskellen taloustiedettä Vanderbilt-yliopistossa.

## Ura torniolaisessa tekstiiliteollisuudessa

### Keri Oy:n palveluksessa

Valmistumisen jälkeen hän toimi vuoteen 1958 KOP:n prokuristina, ja KOP-kauden jälkeen hän siirtyi Tornioon Keri Oy:n palvelukseen. Vuonna 1962 hänestä tuli Keri Oy:n toimitusjohtaja Eero Kalajan jälkeen. Vuonna 1965 Keri Oy organisoitiin sisäisesti uudelleen eli kreppilangan tuotanto organisoitiin Kerilon-yksikön alaisuuteen, jonka toimitusjohtajana Häkli toimi vuodet 1965-1966 ollen edelleen Keri Oy:n toimitusjohtaja. Vuonna 1966 Suomen Trikoo Oy osti Keri Oy:n siirtäen tuotannon ja Amar-tuotteiden myynnin Tampereelle.

### Norlyn Oy:n palveluksessa

Keri Oy:n toiminnan siirryttyä Suomen Trikoon omistukseen joukko Kerin työntekijöitä toimitusjohtaja Häklin johdolla perusti uuden kreppisukkia ja sukkahousuja valmistavan Nordnylin vuonna 1967, joka toimi myös Torniossa. Yrityksen nimi muuttui vuonna 1969 Nordnylistä Norlyniksi. Eero Häkli toimi yrityksen perustamisesta eli vuodesta 1966 aina vuoteen 1975 pääomistajana ja toimitusjohtajana. Samoin hän toimi Norlynin ruotsalaisen tytäryhtiön Norlyn Oy Svenska AB:n toimitusjohtaja vuosina 1968-1975. 

Norlyn Oy:n toiminta laajeni 1970-luvun alussa nopeasti niin, että työtekijämäärä kohosi Torniossa ja Haaparannalla 1 000 työntekijään. 

Norlynin vuoden 1974 aikana esiintulleet toimintavaikeudet ja henkilöstövähennykset johtivat Häklin siirtymiseen hallituksen puheenjohtajaksi. Seuraavana kesänä Häkli luovutti hallituksen puheenjohtajuuden Norlynin uudelle toimitusjohtajalle Jukka E.A. Lehtiselle. Häkli itse jäi hallituksen jäseneksi. Joulukuussa 1975 Norlynin omistus siirtyi Suomen Trikoolle eli Häklin lähes 20 vuotta kestänyt kausi Tornion tekstiiliteollisuuden johtotehtävissä päättyi.

## Ura muussa yritystoiminnassa
Eero Häkli siirtyi Torniosta Helsinkiin. Hän työskenteli perustamiensa yritysten EH-Trade Oy ja EH-Export Oy toimitusjohtajana ja hallituksen puheenjohtajana. Vuonna 1978 hän toimi puoli vuotta Kotimaisen Työn Liiton toimitusjohtajana. Vuonna 1981 Häklin omistukseen siirtyi offset-paino Kirjoitusaitta Oy:n osakekanta.

## Muu toiminta

Eero Häkli kuului 1970-luvulla Trikoo- ja sukkateollisuuden yhdistykseen sen jäsenenä, kehitysalueiden neuvottelukuntaan 1972-1974 ja Lapin teollistamistoimikuntaan 1971-1976. Torniossa ollessaan hän oli Tornion kaupunginvaltuuston jäsen 1964-1968.

Eero Häkli kuoli äkilliseen sairaskohtaukseen 24. maaliskuuta 1982 Helsingissä.

## Lähteet
Jenny Erpenbeck

**Jenny Erpenbeck** (s. 12. maaliskuuta 1967 Itä-Berliini) on saksalainen kirjailija.

Erpenbeck on opiskellut kirjansidontaa ja musiikkiteatteria ja toimii kirjailijantyönsä ohella oopperaohjaajana. Hän on voittanut useita saksalaisia ja kansainvälisiä kirjallisuuspalkintoja. Vuonna 2017 Erpenbeck palkittiin italialaisella parhaan eurooppalaisen käännösromaanin Strega-palkinnolla romaanistaan *Gehen, ging, gegangen* (suom. *Mennä, meni, mennyt*).

Vuonna 2024 Jenny Erpenbeck voitti kansainvälisen Booker-palkinnon romaanillaan *Kairos*, jossa käsitellään DDR:n hajoamista henkilökohtaisen rakkaustarinan kautta.

## Suomennetut teokset
* 
* 
* 
* 
* 

## Lähteet
Satu Mäkinen

**Satu-Riitta Ala-Harja** (aik. **Satu Mäkinen**, s. 1967) on suomalainen entinen missi ja malli ja nykyinen evankelista ja filosofian tohtori.

Eteläpohjalainen Ala-Harja aloitti mallin työt 16-vuotiaana ja menestyi hyvin *[[Jaana (lehti)|Jaana]]*-naistenlehden ”supermallikilpailussa”. Vuonna 1985 hän voitti Suomen mallikunigattaren tittelin. Samana vuonna hänelle tarjottiin  sopimusta pariisilaiseen mallitoimistoon. Ala-Harja kuitenkin kieltäytyi sopimuksesta perustellen, ettei hän halua keskeyttää lukio-opintojaan. Hänet valittiin vuoden 1986 Suomen Neidoksi ja lähetettiin sitten Miss Maailma -kilpailuun, jossa hän karsiutui täpärästi semifinaalista. Hän oli kuitenkin yksi valokuvaajien suosikkiehdokkaista yhdessä Miss USA Halle Berryn kanssa. 

Ala-Harja oli yksi eniten käytetyistä malleista Suomessa 1980-luvulla. 1990-luvulla hän perusti perheen ja suoritti sairaanhoitajakoulutuksensa jatkoksi maisterin tutkinnon Turun yliopistossa. Keväällä 2014 hän väitteli tohtoriksi Tampereen yliopistossa aiheenaan monikulttuurinen mentorointi sairaanhoidon opiskelussa. Hän on työskennellyt terveydenhuolto- ja korkeakoulusektoreilla eri tehtävissä. Tutkijan uran sijasta hän ryhtyi evankelistaksi vuonna 2015 tultuaan uskoon 1990-luvulla ja saatuaan koulutusta Perheniemen evankelisessa opistossa.

Mäkisen nimellä hän on julkaissut omakustanteena muistelmat *Jumalan kutsu ja koulu – Herran kohtaamisia ja mietelmiä* ' sekä kirjan *Pimeydestä valoon – helvetin porteilta Taivastielle* (2020).

Ala-Harjan äiti on entinen Kokoomuksen kansanedustaja, lääkintöneuvos Kirsti Ala-Harja.

## Lähteet
AS Roma (naiset)

**Associazione Sportiva Roma** on italialainen jalkapalloseura, jonka kotipaikka on Rooma. Seuralla on Serie A:ssa pelaava naisten joukkue, joka käyttää myös nimeä **Roma Femminile**. AS Roman naisjoukkue perustettiin vuonna 2018 sen saatua Res Roman liigalisenssin. Joukkue voitti Italian liigamestaruuden vuonna 2023 ja Italian cupin vuonna 2021. Joukkueen kotistadion on 4&nbsp;000 katsojan Stadio Tre Fontane.

AS Roman päävalmentajana kausina 2018–2021 oli Elisabetta Bavagnoli. Kahdella ensimmäisellä kaudella joukkue sijoittui Serie A:ssa neljänneksi ja kolmannella kaudella viidenneksi. Italian cupissa keväällä 2021 se pudotti välierissä Juventuksen ja voitti loppuottelussa AC Milanin rangaistuspotkukilpailussa maalein 3–1.

Vuonna 2021 päävalmentajaksi tuli Alessandro Spugna. Hänen johdollaan Roma sijoittui kaudella 2021–2022 Serie A:ssa toiseksi viisi pistettä Juventukselle hävinneenä. Cupin loppuottelussa Roma hävisi Juventukselle 1–2. Marraskuussa 2022 Roma voitti Italian supercupin loppuottelussa Juventuksen rangaistuspotkukilpailun jälkeen. Kaudella 2022–2023 Roma voitti liigamestaruuden. Runkosarjassa joukkue voitti 16 ottelua ja hävisi kaksi, ja Juventus jäi taakse kahdeksan pisteen päähän. Ylemmässä loppusarjassa Roma voitti kuusi ottelua, pelasi yhden tasan ja hävisi yhden, ja Juventus jäi lopputaulukossa 13 pisteen päähän. Roman parhaat maalintekijät olivat 13 maalia tehnyt ja koko sarjan maalintekijätilastossa jaetulle kolmannelle sijalle yltänyt Valentina Giacinti, 12 maalia tehnyt brasilialainen Andressa Alves ja kahdeksan maalia tehnyt norjalainen Emilie Haavi. Cupin loppuottelussa Roma hävisi jälleen Juventukselle, nyt maalein 0–1.

Mestarien liigassa AS Roma sijoittui kaudella 2022–2023 alkulohkossaan toiseksi VfL Wolfsburgin jälkeen ja putosi jatkosta puolivälierissä hävittyään FC Barcelonalle kotikentällään 0–1 ja vieraissa 5–1.

## Saavutukset
* Italian mestaruus: 2022/23, 2023/24 
* Italian cup: 2021 

## Lähteet

## Aiheesta muualla
* Virallinen sivusto
Juan Alegría

**Juan Diego Alegría Arango** (s. 6. kesäkuuta 2002 Ibagué, Kolumbia) on kolumbialainen jalkapalloilija, joka edusti aiemmin suomalaista FC Honkaa. 178-senttinen ja oikeajalkainen Alegría pelaa keskushyökkääjänä. 

FC Hongan edustusjoukkueessa ensimmäistä kertaa Alegría pelasi syyskuussa 2020 Inter Turkua vastaan. Tätä ennen Alegría pelasi FC Hongan reservijoukkueessa. Yhteensä Alegría on pelannut FC Hongan molemmissa joukkueissa 37 ottelua, joissa hän on tehnyt kahdeksan maalia.

Hongasta Alegría siirtyi Kolumbiaan Jaguares FC:iin, sieltä Kiinaan Guangzhou FC:iin, Portugaliin Portimonense SC:hen ja toukokuussa 2025 Venezuelaan Carabobo FC:hen.

## Lähteet

## Aiheesta muualla

* Alegrían tilastot Soccerway-sivustolla
* Alegrían profiili FC Hongan sivustolla
Maria Valtonen

**Maria Valtonen** on suomalainen missi ja tanssinopettaja. Hänet valittiin Miss Suomi -kilpailussa 1987 toiseksi perintöprinsessaksi ja vuonna 1988 Miss Skandinaviaksi. Jälkimmäisen tittelin hän menetti saatuaan ehdollisen vankeustuomion rattijuopumuksesta.

Maria Valtonen muutti vuonna 1991 Pariisiin, jossa hän on toiminut tanssinopettajana.

Hänen äitinsä on laulaja Anneli Sari.

## Lähteet
HCV Martigny

**HC Valais Chablais Martigny** on sveitsiläinen jääkiekkoseura, joka on perustettu vuonna 2018. Se pelaa Sveitsin toiseksi korkeimmalla sarjatasolla Swiss Leaguessa.

## Joukkue kaudella 2025–2026

### Joukkueenjohto
* **Päävalmentaja & Toimitusjohtaja:** Anders Olsson 
* **Apuvalmentaja & Urheilutoimenjohtaja:** Daniele Marghitola 
* **Maalivahtivalmentaja:** Axel Feichter 
* **Huoltopäällikkö:** Örjan Haug 
* **Puheenjohtaja:** Patrick Rolli 
* **Jääkiekkotoiminnanjohtaja:** Victor Liebenguth 
* **Pelaajakehitysjohtaja:** François Pellissier 

*Lähde: EliteProspects*

## Lähteet

## Aiheesta muualla
* Joukkueen kotisivu
Tapparan SM-liigakausi 2022–2023

**Tapparan SM-liigakausi 2022–2023** oli jääkiekkoseura Tapparan 48. kausi jääkiekon SM-liigassa. Tappara voitti kauden päätteeksi toisen perättäisen suomenmestaruutensa. Lisäksi se voitti SM-liigan runkosarjan ja Mestarien liigan (CHL) mestaruuden. Kausi oli Tapparan viimeinen Jussi Tapolan valmennuksessa; lisäksi Kristian Kuusela päätti pitkän uransa kauden päätteeksi. Eniten tehopisteitä teki Jori Lehterä sekä runkosarjassa (57) että pudotuspeleissä (17). CHL:ssä eniten pisteitä teki Niko Ojamäki (13). Myös Tapparan alle 20-vuotiaiden ja alle 16-vuotiaiden joukkueet voittivat sarjojensa suomenmestaruudet.

## Runkosarja

## Pudotuspelit

### Puolivälierät

### Välierät

### Loppuottelut

## Mestarien liiga

### Pudotuspelit
;Neljännesvälierät 

Tappara-HC Davos 

(1-0) (2-2) = (3-2)

;Puolivälierät

Tappara-Rögle

(2-3) (5-1) = (7-4)

;Välierät 

Tappara-EV Zuck

(2-0) (3-2) = (5-2)

;Loppuottelut

Tappara-Luleå 3-2

## Pelaajatilastot
:*Lopulliset tilastot.*
### Kenttäpelaajat

### Maalivahdit

## Palkintoja
### Seuran palkinnot

* Suomen mestaruus (Kanada-malja)
* Harry Lindbladin muistopalkinto (runkosarjan voitto)
* CHL-mestaruus
* Tampere cupin voitto

### Pelaajien palkintoja

* SM-liigan pudotuspelien arvokkain pelaaja: Veli-Matti Savinainen
* SM-liigan paras maalivahti: Christian Heljanko
* CHL:n paras pelaaja: Christian Heljanko
* CHL:n paras maalivahti: Christian Heljanko
* CHL:n paras puolustaja: Valtteri Kemiläinen
* SM-liigan paras puolustaja: Valtteri Kemiläinen
* SM-liigan tähdistökentälliseen valittu:
** maalivahti Christian Heljanko
** puolustaja Valtteri Kemiläinen
** keskushyökkääjä Jori Lehterä
** laitahyökkääjä Veli-Matti Savinainen

## Lähteet
Spartiates de Marseille

**Spartiates de Marseille** on ranskalainen jääkiekkoseura, joka pelaa maan pääsarjassa Ligue Magnusissa.

## Joukkue kaudella 2025-2026

### Valmennus & Joukkueenjohto
* **Päävalmentaja & Urheilutoimenjohtaja:** Luc Tardif 
* **Apuvalmentaja & Toimitusjohtaja:** Jonathan Zwikel 
* **Fysiikkavalmentaja:** Arnaud Chabert 
* **Huoltopäällikkö:** Guillaume Ferré 
* **Puheenjohtaja:** Éric Lagache 

*Lähde: EliteProspects*

## Lähteet

## Aiheesta muualla
* Seuran viralliset kotisivut
Crash Team Rumble

**Crash Team Rumble** on Toys for Bobin kehittämä ja Activisionin julkaisema videopeli. Se on *[[Crash Bandicoot (pelisarja)|Crash Bandicoot]]* -pelisarjaan sijoittuva verkkomoninpeli, jossa kaksi joukkuetta kilpailevat toisiaan vastaan wumpa-hedelmien keräämisessä.

Peli julkaistiin PlayStation 4:lle, PlayStation 5:lle, Xbox Onelle ja Xbox Series X:lle ja Series S:lle 20. kesäkuuta 2023. Peli sai kriitikoilta sekalaisen vastaanoton. Ja se oli Toys for Bobin viimeinen peli Activisionin alaisuudessa ennen itsenäistymistään helmikuussa 2024. Pelin viimeinen päivitys julkaistiin 4. maaliskuuta 2024.

## Pelaaminen
*Crash Team Rumble* on verkkomoninpelinä pelattava reaaliaikainen strategiapeli, jossa jokainen kilpailu käydään neljä-vastaan-neljä -formaatissa. Pelissä oli julkaisuhetkellä kahdeksan pelattavaa hahmoa: Crash Bandicoot, tohtori Neo Cortex, Coco Bandicoot, Dingodile, tohtori Nitrus Brio, *[[Crash Bandicoot 4: It’s About Time]]n* vaihtoehtoinen versio Tawnasta, tohtori Nefarious Tropyn naispuolinen variantti samasta pelistä, sekä uutena hahmona Catbat. Peliin julkaistiin kausien mittaan uusia hahmoja, kuten Ripper Roo, tohtori N. Gin sekä *[[Spyro (pelisarja)|Spyro]]*-pelisarjasta tutut Ripto, Spyro ja Elora.

Joukkueet kilpailevat wumpa-hedelmien keräämisessä, ja voittaja on se, joka saa kerättyä omalle pudotusalueelleen yhteensä 2000 wumpa-hedelmää ennen toista joukkuetta. Pelaajat voivat myös estää vastustajia saamasta wumpa-hedelmiä omille pudotusalueilleen joko hyökkäämällä fyysisesti tai asettamalla vastustajajoukkueen pudotusalueelle jonkinlaisen esteen. Esteitä ja muita tehosteita voi käyttää keräämällä tietyn määrän ympäri areenaa levittäytyneitä reliikkejä. Pelissä on alustojen välinen pelaaminen, joten esimerkiksi PlayStation-pelaajat voivat pelata verkkomoninpelissä Xbox-pelaajia vastaan.

Hahmot jakautuvat kolmeen eri rooliin:
*Scorer (): Crash, Tawna, Catbat ja Spyro
*Blocker (): Dingodile, Brio, naispuolinen N. Tropy, Ripper Roo ja Elora
*Booster (): Coco, Cortex, N. Gin ja Ripto

Pelin toisella kaudella esiteltiin uusi *Party Mode* -ominaisuus, jossa osalla areenoista voi perinteisen wumpa-hedelmien keräämisen sijasta suorittaa neljän pelaajan minipeleinä tietynlaisia haasteita, kuten kerätä tiettyjä esineitä tiettyyn paikkaan, sytyttää tietty määrä lyhtyjä, tai juosta läpi tietty määrä nopeusalustoja. Haasteet jakautuvat neljän vaiheeseen, ja jokaisen vaiheen lopussa pelaajien on päihitettävä yksi areenan pomovastuksista.

## Ääninäyttelijät
### Pelattavat hahmot

### Muut hahmot

## Lähteet

## Aiheesta muualla
*
Magisk

**Emil ”Magisk” Reif** (s. 5. maaliskuuta 1998) on tanskalainen *[[Counter-Strike 2]]* -ammattilainen. Hänen nykyinen joukkueensa on Team Falcons.

## Ura
Magisk aloitti uransa vuonna 2015 Team stfuNerdissä. Hänen ensimmäinen merkittävä organisaationsa oli SK Gaming, johon hän liittyi varajäseneksi loppuvuodesta 2015 ja myöhemmin pysyväksi jäseneksi. Tuolloin hän pelasi yhdessä AcilioNin, Friisin, MODDII:n ja Pimp:n kanssa. Silloin Magisk käytti vielä nimeä Magiskb0Y. Heinäkuussa 2016 Magisk siirtyi Team Diginitakseen korvaamalla tenzkin. Loppuvuodesta joukkueen kokoonpano hajoitettiin ja he päättivät rakentaa joukkueen Pohjois-Amerikkaan. Vuoden 2017 alussa Magisk siirtyi Northiin, jossa hän pelasi elokuulle asti. Seuraavaksi OpTic Gaming osti hänet ja Magisk pelasi joukkuueen riveissä neljä kuukautta. Vuoden 2018 helmikuussa tapahtui suuri läpimurto, kun Magisk sijoitettiin Astralikseen, jonka parissa Magisk loi merkittävimmän uransa. Vuoden 2018 toukokuussa he voittivat ESL Pro League Season 7 - Finals -turnauksen. Heinäkuussa he voittivat ELEAGUE CS:GO Premier 2018:n. He voittivat myös muita turnauksia vuonna 2018 ja vuosi oli Magiskin uran paras.. Vuonna 2019 hän jatkoi Astraliksessa ja he voittivat kaksi major-turnausta, eli StarLadder Berlin Major 2019:n ja BLAST Pro Series: Global Final 2019:n. Magiskin korkein rating vuonna 2019 oli 1.17.

Magisk lähti Astraliksesta joulukuussa 2021 yhdessä Peter ”dupreeh” Ramussenin ja valmentaja Danny ”zonic” Sørensenin kanssa. Team Vitality ilmoitti 5. tammikuuta 2022 allekirjoittaneensa Magiskin sopimuksen yhdessä dupreehin ja zonicin kanssa. He voittivat BLAST.tv Paris Major 2023 -turnauksen. Kesäkuussa 2023 Magiskin keskivertoraing oli 1,08. Magisk liittyi Team Falconsiin virallisesti joulukuussa 2023.

## Saavutukset
### HLTV TOP 20

### MVP
* BLAST Pro Series: Lisbon 2018.
* IEM Katowice Major 2019.

### Ennätykset
* Toiseksi eniten major-voittoja: 4 (jaetulla).

## Lähteet
Jonathan Muzinga

**Jonathan ”Jojo” Muzinga** (s. 10. marraskuuta 2002 Lappeenranta) on suomalais-kongolainen jalkapalloilija, joka edustaa Ykkösliigassa pelaavaa FC Lahtea.

## Ura
Muzinga on FC Konnun kasvatti, joka aloitti aikuisuransa PK-35:ssä. Kauden 2022 Muzinga pelasi Seinäjoella pääosin SJK Akatemian riveissä. FC Honkaan Muzinga siirtyi SJK Akatemiasta ilmaissiirrolla kaudeksi 2023, jolloin hän pelasi pääosin Veikkausliigaa. Kaudeksi 2024 hän siirtyi KuPS:n riveihin ja oli voittamassa Veikkausliigamestaruutta.

Jonathan Muzinga on pelannut kauden 2024 loppuun mennessä kolmen kauden aikana  ja kolmessa Veikkausliigaseurassa eli SJK:ssa, FC Hongassa ja KuPS:ssa 34 Veikkausliigaottelua ja tehnyt niissä viisi maalia.

## Saavutukset
Päivitetty 24. lokakuuta 2024. 

#### Yksilönä

* Kakkosen A-lohkon paras maalintekijä kaudella 2020 11 maalilla PK-35:ssä
* Kakkosen A-lohkon paras pelaaja kaudella 2020

### Joukkueena
* Suomen mestaruus 2024 KuPS:n riveissä
* Suomen cup-mestarus 2024 KuPS:n riveissä

## Lähteet

## Aiheesta muualla
* Muzinga FC Hongan nettisivuilla
Piñata (albumi)

**Piñata** on yhdysvaltalaisen rap-artisti Freddie Gibbsin sekä tuottaja Madlibin ensimmäinen yhteisalbumi, joka julkaistiin 18. maaliskuuta 2014 Madlib Invazionin kautta. Albumilla vierailevat Raekwon, Earl Sweatshirt, Danny Brown, Domo Genesis, Scarface, BJ the Chicago Kid, Ab-Soul, Casey Veggies, Meechy Darko ja Mac Miller.

Albumilla Gibbs käsittelee muun muassa rikoksien ja huumeiden täyteistä menneisyyttään. Ilmestyessään *Piñata* sai ylistävän vastaanoton ja se debytoi 39. sijalla Yhdysvaltain Billboard 200 -listalla.

## Kappaleet
# Supplier – 0:48
# Scarface – 2:06
# Deeper – 3:19
# High – 2:57 (feat. Danny Brown)
# Harold’s – 2:49
# Bomb – 3:43 (feat. Raekwon)
# Shitsville – 3:31
# Thuggin’ – 3:46
# Real – 3:34
# Uno – 2:47
# Robes – 5:04 (feat. Domo Genesis, Earl Sweatshirt)
# Broken – 4:08 (feat. Scarface)
# Lakers – 4:30 (feat. Ab-Soul, Polyester the Saint)
# Knicks – 3:39
# Shame – 3:03 (feat. BJ the Chicago Kid)
# Watts – 1:55 (feat. Big Time Watts)
# Piñata – 8:33 (feat. Domo Genesis, G-Wiz, Casey Veggies, Sulaiman, Meechy Darko, Mac Miller)

## Lähteet
Oddmund Vik

**Oddmund Jakobsen Vik** (19. huhtikuuta 1858 Kvam – 12. helmikuuta 1930 Molde) oli norjalainen opettaja, toimittaja ja Venstren poliitikko. Hän istui suurkäräjillä vuosina 1900–1903 ja 1909–1912 sekä toimi Norjan säännöstelyministerinä 1916–1917. Vuosina 1913–1914 hän oli Stavangerin pormestari ja 1914–1928 Romsdalin maaherra.

## Lähteet

## Aiheesta muualla
Luettelo lentoasemista, joihin on raideyhteys

Tämä on luettelo lentoasemien rautatielinkkijärjestelmistä, jotka yhdistävät lentoasemat eri maiden kaupunkeihin.

## Pääradalla tai lähijunalla
### Suurnopeusjunayhteys ja kaupunkien välinen junayhteys
#### Aasia

#### Eurooppa

#### Pohjois-Amerikka

### Pika-, alue-, lähijuna

#### Aasia

#### Afrikka

#### Eurooppa

#### Etelä-Amerikka

#### Pohjois-Amerikka

 

#### Oseania

### Pikaraitiovaunu, metro tai muu
#### Aasia

#### Afrikka

#### Eurooppa

#### Etelä-Amerikka

#### Pohjois-Amerikka

#### Oseania
Jon Skolmen

**Jon Skolmen** (1. marraskuuta 1940 Oslo – 28. maaliskuuta 2019) oli norjalainen näyttelijä, koomikko ja juontaja. Hän tuli näyttelijänä tunnetuksi erityisesti ruotsalaisista Lasse Åbergin ohjaamista *Seuramatka*-elokuvista. Hän aloitti uransa NRK:n lastenohjelmien ohjelmapäällikkönä 1960-luvulla.
## Lähteet

## Aiheesta muualla
Richard Papillon

**Richard ”shox” Papillon** (s. 27. toukokuuta 1992) on ranskalainen ammattilaistason *[[Counter-Strike 2]]* -pelaaja. Hän on pelannut aikaisemmin myös *[[Counter-Strike]]a* ja *[[Counter-Strike: Source]]a* aktiivisesti. Shox on pelannut vuosiensa varrella lukuisissa ammattilaistason joukkueissa ja hän on yksi pelin tunnetuimpia pelaajia.

## Muu elämä
Papillon aloitti *Counter-Striken* pelaamisen ollessaan yhdeksänvuotias, ja hänen vanhempi veljensä esitteli hänet peliin. Papillonin vanhemmat antoivat hänelle vuoden tauon opinnoista harjoittaakseen peliä, mikä johti siihen, että hän liittyi ensimmäisiin menestyneisiin joukkueisiinsa *Counter-Strike: Sourcessa* noin 2007. Hänen kahvansa viittasi tuolloin suosittuihin Nike-kenkiin.

Papillon meni naimsiin kesäkuussa 2019.

## Ura
Shoxin ura on yksi *CS:GO:n* historian pisimmistä urista. 14-vuotiaana hän pelasi jo ensimmäisessä *Counter Strike: Source* -joukkueessaan. Seuraavien kuuden vuoden aikana shox pelasi useissa joukkueissa, joista tunnetuimmat olivat Team LDLC, 3DMAX ja VeryGames. Shox aloitti *CS:GO*-uransa yhdessä apEXin ja ScreaM:n kanssa belgialaisessa Epsilon Esportsissa. Millenium korvasi shoxin uran kahden kuukauden päästä ennen kuin hän oli kerennyt pelata yhtäkään virallista peliä Epsilon Esportsissa. 

Shoxia piinasivat neljän vuoden aikana jopa 14 siirtoa eri joukkueiden välillä. Helmikuussa 2016 shox kuitenkin siirtyi G2 Esportsiin, joka oli hänen seuraava pidempi sopimuksensa. Sen kanssa hän voitti muunmuuassa Esports Championships Series Season 1 - Finals:n ja DreamHack Masters Malmö 2017:n. Hän pelasi joukkueessa noin 3 ja puoli vuotta. Syyskuun lopulla vuonna 2019, shox siirtyi Team Vitalityyn. Vuoden 2019 lopulla he voittivat ensimmäisen turnauksensa, joka oli EPICENTER 2019. Seuraavan merkittävän voittonsa he saavuttivat loppupuolella vuonna 2020 BLAST Premier: Fall 2020 -turnauksesta. 

Shoxin viimeisimmäksi voittonsa Team Vitalityn parissa jäi Intel Extreme Masters XVI - Winter. Vuoden 2021 lopulla shox sijoitettiin Team Liquidiin. Shox ei saavuttanut pelin parissa hyvää suoritusta ja heidän ainoaksi voitoksi jäikin Intel Extreme Masters XVII - Dallas: North American Qualifier. Elokuussa 2022 hänet sijoitettiin Apeksiin, jossa hän oli vajaa neljä kuukautta. Vuoden 2023 alussa hän aloitti toistaiseksi viimeisimmässä joukkueessaan ja pelasi siellä toukokuuhun asti. Shoxin keskiarvorating kesäkuussa 2023 oli 1.07.

## Saavutukset
### HLTV TOP 20

### Muut
* Thorin's Top 10 CS:GO Players 2016 - 4

### MVP
Shox on saanut MVP tittelin 4 turnauksesta:

* StarLadder StarSeries VII.
* DreamHack 2014 Invitational I.
* DreamHack Valencia 2014.
* Gfinity Masters Summer 1.

## Lähteet
Theodore Lidz

**Theodore Lidz** (1910 New York, New York – 16. helmikuuta 2001 Hamden, Connecticut) oli yhdysvaltalainen psykiatri. Hän tutki skitsofrenian syitä ja erikoistui sen hoitoon.

## Nuoruus
Lidz varttui Long Islandilla. Hän valmistui Columbia Collegesta vuonna 1931 ja sai Columbian yliopiston College of Physicians and Surgeonsista lääketieteellisen oppiarvonsa vuonna 1936. Lidz suoritti kaksi vuotta lääketieteellistä harjoittelua Yale New Haven Hospitalissa ja pääsi sitten neurologian avustajaksi Lontoon National Hospital for Neurology and Neurosurgeryyn. Hän sai psykiatrian residenssin Johns Hopkinsin yliopistossa. Opiskellessaan siellä Adolf Meyerin johdolla hän sai varhaista kokemusta henkilöhistorian ja elämänkokemuksen tarkastelusta psykoottisten ja neuroottisten häiriöiden taustalla. Lidz tutustui tänä aikana saksalaissyntyiseen psykiatri Ruth Maria Wilmannsiin (k. 1995), jonka kanssa meni naimisiin vuonna 1939. Tammikuussa 1942 Lidz värväytyi Yhdysvaltain maavoimien palvelukseen. Hän palveli Uudessa-Seelannissa, Fidžillä ja Burmassa. Fidžillä ollessaan hän hoiti satoja Guadalcanalin taistelusta traumatisoituneita henkilöitä.

## Ura
Lidz palasi Johns Hopkinsin yliopistoon vuonna 1946, pääsi sen lääketieteen laitoksen psykiatrisen jaoksen johtoon ja aloitti tutkimuksen psykosomaattisista tiloista. Vaimonsa kanssa hän sai koulutusta myös psykoanalyysissä Harry Stack Sullivanilta ja Frieda Fromm-Reichmannilta. Pariskunta aloitti yhteistyössä tutkimuksen skitsofreenikoiden ongelmista.

Vuonna 1951 Lidz siirtyi professoriksi Yalen yliopistoon. Hän käynnisti Stephen Fleckin ja muiden kanssa pitkäaikaistutkimuksen, jossa verrattiin 17 skitsofreenikkoa ja näiden perheitä 17 ei-skitsofreeniseen sairaalapotilaaseen ja näiden perheisiin. 1950-luvulla tutkimusryhmä julkaisi ensimmäisen monista artikkeleista perhesuhteiden vaikutuksesta skitsofrenian ilmenemiseen nuorilla aikuisilla. Vuonna 1965 löydökset koottiin kirjaan *Schizophrenia and the Family*. Vuonna 1970 Lidz matkusti vaimonsa kanssa Fidžille, Uuteen-Guineaan ja entisille Guadalcanalin taistelukentille. Tässä yhteydessä hän pääsi tapaamaan potilaita hyvin erilaisista kulttuuritaustoista. Samalla pariskunta keräsi veistotaidetta; arvokas Uudelta-Guinealta kerätty kokoelma lahjoitettiin Peabody Museum of Natural Historylle. Yhdessä pariskunta laati teoksen *Oedipus in the Stone Age: A Psychiatric Study of Masculinization in Papua New Guinea*. Lidz jäi muodollisesti eläkkeelle vuonna 1978, mutta jatkoi potilaiden hoitamista, luennoimista ja julkaisutyötä 1990-luvun puoleenväliin.

Lidz korosti psykoterapian merkitystä skitsofreenikoiden hoidossa ja suhtautui kriittisesti biologiaa painottaneisiin tutkimuslinjoihin. Hänen pääteoksenaan on pidetty kirjaa *The Person: His and Her Development Throughout the Life Cycle* (1968). Hänen muihin kirjoihinsa kuuluvat *The Family and Human Adaptation*, *Hamlet's Enemy: Madness and Myth in Hamlet*, *Origin and Treatment of Schizophrenic Disorders* ja *The Relevance of the Family to Psychoanalytic Theory*. Lidz kuoli lyhyesti sairastettuaan kotonaan Connecticutin Hamdenissa 90-vuotiaana. Hänellä oli kolme poikaa.

## Lähteet
Midtre Hålogalandin käräjäoikeus

**Midtre Hålogalandin käräjäoikeus** (norj. *Midtre Hålogaland tingrett*) on yksi Norjan 23 käräjäoikeudesta ja kuuluu Hålogalandin laamanninoikeuden alaisuuteen. Se perustettiin vuonna 2021 yhdistämällä aiemmat Ofotenin, Trondenesin ja Vesterålenin käräjäoikeudet. Käräjäoikeuden toimipisteet sijaitsevat Harstadissa, Narvikissa ja Sortlandissa.
## Tuomiopiiri
Käräjäoikeuden tuomiopiiriin kuuluvat seuraavat kunnat:

* Andøy
* Bø
* Evenes
* Gratangen
* Hadsel
* Harstad
* Ibestad
* Kvæfjord
* Lavangen
* Lødingen
* Narvik
* Salangen
* Sortland
* Tjeldsund
* Øksnes

## Lähteet

## Aiheesta muualla
* Käräjäoikeuden verkkosivut